Ад самадзейных артыстаў Астроўскага сельскага цэнтра культуры прысутных цёпла прывітала загадчыца ўстановы Святлана Майсейчык. Іх вакальная група “Спатканне”, якая дзейнічае ўжо дзесяць гадоў, выконвала лірычныя і патрыятычныя творы. Гледачы былі розных узростаў: ад 18-і да 70-і гадоў і вышэй, і ўсе адгукаліся на песні, што ліліся са сцэны. Пра маму, пра родны край і каханне, пра школьныя кантрольныя (юная выканаўца Ірына Кішко), аўтарскія — Сяргея Шарапы, дарэчы, галоўнага інжынера ААТ ”Нясвіжскія Астроўкі”. Увогуле, аматары мастацкай самадзейнасці маюць розныя статусы: педагогі, бухгалтары, пенсіянеры.